stanford-oval/wikipedia huggingface dataset:
Rhys Norrington-Davies

Rhys Norrington-Davies (s. 22. huhtikuuta 1999 Riad, Saudi-Arabia) on walesilainen jalkapalloilija, pelipaikaltaan vasen laitapuolustaja. Hän edustaa englantilaisseura Sheffield Unitedia mutta pelasi sen edustusjoukkueessa ensimmäiset ottelunsa vasta elokuussa 2021 oltuaan aiemmin vuodesta 2018 alkaen lainalla Barrow'ssa, Rochdalessa, Luton Townissa ja Stoke Cityssä. Hän on pelannut Walesin maajoukkueessa 13 ottelua lokakuusta 2020 alkaen.
Norrington-Davies pelasi Englannin mestaruussarjassa kaudella 2020–2021 Luton Townissa 18 ottelua ja Stoke Cityssä 20 ottelua. Stokelle hän teki maaliskuussa maalin Wycombea vastaan. Kaudella 2021–2022 hän pelasi Sheffield Unitedissa 22 mestaruussarjaottelua ja kaksi nousukarsintaottelua. Seuraavalla kaudella hän pelasi Mestaruussarjassa 15 ottelua.
Norrington-Davies pelasi Walesin nuorisomaajoukkueissa. Hän pelasi Walesin A-maajoukkueessa ensimmäisen ottelunsa lokakuussa 2020 Kansojen liigassa Bulgariaa vastaan. Hänet valittiin Walesin joukkueeseen kesän 2021 EM-kilpailuihin, joita ennen hän ehti pelata viisi A-maaottelua ja ne kaikki avauskokoonpanossa. EM-turnauksessa hän ei saanut peliaikaa. Kuudennen maaottelunsa hän pelasi syyskuussa 2021, senkin avauskokoonpanossa. Ensimmäisen maaottelumaalinsa hän teki kesäkuussa 2022 Kansojen liigan ottelussa Alankomaita vastaan.
Randolph Bresnik

| Randolph James Bresnik |
| --- | --- |

Henkilötiedot
Syntynyt: 11. syyskuuta 1967 (ikä 57) Fort Knox, Kentucky
Kansalaisuus:  yhdysvaltalainen
Ammatti:  hävittäjälentäjä
Ura
Tyyppi:  NASAn astronautti
Sotilasarvo:  everstiluutnantti (USMC)
Aika avaruudessa:  10 päivää 19 tuntia 16 minuuttia
Lennot

:  STS-129
 
Sojuz MS-05:  Sojuz MS-05
 
Randolph James "Komrade" Bresnik (s. 11. syyskuuta 1967) on yhdysvaltalainen hävittäjälentäjä ja NASAn astronautti.
Bresnik syntyi Fort Knoxissa, Kentuckyssa, mutta pitää Santa Monicaa Kaliforniassa kotikaupunkinaan.  Hän on naimisissa newjerseyläisen  Rebecca Burginin kanssa.
Bresnik valmistui Santa Monica High Schoolista Santa Monicassa, Kaliforniassa vuonna 1985.  Hän suoritti alemman korkeakoulututkinnon matematiikassa The Citadel -sotilasoppilaitoksessa vuonna 1989 ja ylemmän korkeakoulututkinnon ilmailujärjestelmistä University of Tennessee-Knoxvillessa vuonna 2002.
Bresnik on Yhdysvaltain merijalkaväen lentäjä. Hän on lentänyt muun muassa F/A-18 Hornetilla. Hän valmistui laivaston koelentokoulusta (USNTPS) joulukuussa 1998 ja suoritti koelentoja F/A-18 Hornetilla ja toimi lennonopettajana. Hän lensi myös Irakin lentokieltovyöhykkeen valvontalentoja ja osallistui Irakin sodan taistelulentoihin.
Bresnik valittiin toukokuussa 2004 NASAn astronauttikoulutusryhmään 19. Bresnik suoritti koulutuksen helmikuussa 2006. Hän osallistui tehtäväspesialistina NASAn 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle. Vuonna 2017 Bresnik on mukana Sojuz MS-05 -lennolla Retkikunnan 52 jäsenenä.
Aiheesta muualla

Kuvia tai muita tiedostoja aiheesta Randolph Bresnik Wikimedia Commonsissa
NASAn elämäkerta: Randolph Bresnik (englanniksi)
Spacefacts.de: Randolph Bresnik (englanniksi)
Astronautix.com: Randolph Bresnik (englanniksi)
Bresnikin avaruussukkulalentoa STS-129 edeltänyt haastattelu (Arkistoitu – Internet Archive) (15.10.2009) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Randolph Bresnik
Käännös suomeksi
Ray Dalio

Ray Dalio vuonna 2018.
Ray Dalio (s. 8. elokuuta 1949) on yhdysvaltalainen sijoittaja, joka on maailman suurimman hedge-rahaston Bridgewater Associatesin perustaja ja johtaja. Bloomberg-median listauksessa Dalio on maailman 79. rikkain henkilö tammikuussa 2019. Forbes-lehden mukaan Dalion omaisuus on maaliskuussa 2019 18,4 miljardia Yhdysvaltain dollaria.
Elämä

Dalio on keskiluokkaisesta perheestä. Dalio teki ensimmäisen osakesijoituksensa 12-vuotiaana.
Näkemyksiä

Vuonna 2016 Dalio on kannattanut, että seuraava yhdysvaltalainen elvytys kohdistettaisiin enemmän kuluttajille kuin sijoittajille tai säästäjille. Tätä Dalio perustelee sillä, että keskuspankin kyky saada aikaan talouskasvua korkotason laskulla ja setelirahoituksella on pienentynyt.
4. huhtikuuta 2019 Dalio julkaisi LinkedIn:ssä ajatuksiansa kapitalismista talousjärjestelmänä. Dalio uskoo, että Yhdysvalloissa harjoitettavaa kapitalismia täytyy uudistaa, koska se ei toimi valtaosalle Yhdysvaltojen väestöstä. Dalion mukaan köyhyydestä aiheutuvat terveyshaitat ja matala koulutus ovat eksistentiaalinen uhka Yhdysvalloille. Eriarvoisuus tuloissa ja varallisuudessa sekä mahdollisuuksissa myös Dalion mukaan vaarantaa yhteiskunnallisen koheesion ja kapitalismin itsessään.
LinkedIn-kirjoituksessa Dalio myös vaati, että seuraavassa lamassa rahapolitiikka ja finanssipolitiikka ovat toisiinsa kytköksissä. Dalion mukaan pelkkä rahapoliittinen elvytys pahentaa eriarvoisuutta varallisuudessa, ja finanssipolitiikalla voi vähentää rahapolitiikan kielteisiä vaikutuksia.
Dalion mielestä tuloerot Yhdysvalloissa on kansallinen hätätila. Dalio mainitsee, että tulojen epätasainen jakautuminen on historiassa aiheuttanut konfliktin, kun koittaa talouden laskusuhdanne.
Vuonna 2021 Dalio varoitti Yhdysvaltojen ajautumisesta sisällissotaan.
Teokset

How the Economic Machine Works: A Template for Understanding What is Happening Now (2007)
Principles (2017)
A Template For Understanding Big Debt Crises (2018)
Aiheesta muualla

https://twitter.com/raydalio
Ricarda Haaser

| Mitalit | Mitalit | Mitalit |  |
| --- | --- | --- | --- |
|  Ricarda Haaser |  Ricarda Haaser |  Ricarda Haaser |  |
Maa:  Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Courchevel / Méribel 2023 | alppiyhdistetty |  |
Ricarda Haaser (s. 10. syyskuuta 1993) on itävaltalainen alppihiihtäjä, joka edustaa SV Achensee -seuraa.
Haaser sijoittui Sankt Moritzin MM-kilpailuissa 2017 alppiyhdistetyssä yhdeksänneksi. Pyeongchangin olympialaisissa 2018 hän oli samassa lajissa kolmastoista. Ären MM-kilpailuissa 2019 hän sijoittui suurpujottelussa 15:nneksi. Courchevelin / Méribelin MM-kilpailuissa 2023 Haaser saavutti alppiyhdistetyn pronssia, ja saman teki hänen Raphael-veljensä miesten alppiyhdistetyssä seuraavana päivänä.
Haaser kilpaili alppihiihdon maailmancupissa ensimmäisen kerran Levin pujottelussa marraskuussa 2013. Ensimmäiset maailmancupin pisteensä hän saavutti Aspenin suurpujottelussa marraskuussa 2015 oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Lenzerheiden alppiyhdistetyssä maaliskuussa 2016. Hän sijoittui sittemmin kymmenenneksi myös suurpujottelussa, supersuurpujottelussa ja syöksylaskussa ennen kuin saavutti paremman sijoituksen oltuaan viides Crans-Montanan alppiyhdistetyssä helmikuussa 2017. Parhaimmillaan hän on sijoittunut neljänneksi Ofterschwangin suurpujottelussa maaliskuussa 2018.
Haaser voitti alppihiihdon Eurooppa-cupin kokonaiskilpailun ja suurpujottelucupin kaudella 2014–2015. Hän on voittanut neljä Eurooppa-cupin suurpujottelukilpailua.
Ricardo Acuña

Ricardo Acuña (s. 13. tammikuuta 1958) on chileläinen entinen tennispelaaja. Hän oli kansainvälisellä rankinglistalla korkeimmillaan kaksinpelissä 47. ja nelinpelissä 45. sijalla.
Santiagossa syntynyt oikeakätinen Acuña oli miesten kaksinpelin sekä nelinpelin hopeamitalisti Pan-Amerikan peleissä 1979. Hän pelasi ammattilaistasolla vuoteen 1989 ja on sittemmin siirtynyt valmennus-/ohjaustöihin.
Ricardo (jalkapallomaalivahti)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ricardo Henrique Schuck Friedrich
Syntymäaika: 18. helmikuuta 1993
Pelipaikka: maalivahti
Pituus: 188 cm
Seura
Seura: RoPS
Pelinumero: 44
Seurat
| Vuodet | Seura | O | (M) |
| 2012–2014 | Ituano | 0 | (0) |
| 2015 | Esportivo |  |  |
| 2015– | RoPS | 17 | (0) |
| 2015 | → Santa Claus | 2 | (0) |
 Seurajoukkueuran tilastot kattavat vain kansalliset sarjat, päivitetty 12. helmikuuta 2016.
Ricardo Henrique Schuck Friedrich (eli Ricardo, s. 18. helmikuuta 1993) on brasilialainen jalkapallomaalivahti, joka edustaa Veikkausliigassa pelaavaa Rovaniemen Palloseuraa. Oikeajalkaisella Ricardolla on saksalaisia sukujuuria.
Ricardo aloitti uransa Campeonato Paulistan Ituanossa, jota hän edusti vuodet 2012-2014 pelaamatta otteluakaan. Vuonna 2015 hän pelasi kolmen kuukauden ajan toisessa brasilialaisseurassa, Esportivossa. Huhtikuussa 2015 Ricardo siirtyi Veikkausliigan Rovaniemen Palloseuraan, jonka paidassa hän teki pääsarjadebyyttinsä toukokuussa 2015 FF Jaroa vastaan. Hän pelasi kauden aikana 17 ottelussa saavuttaen kauden päätteeksi SM-hopeaa.
Myös Ricardon isoveli Douglas Friedrich on ammattilaisjalkapalloilija. Douglas on pelannut muun muassa Iranissa.
Ranskan alueneuvoston puheenjohtaja

Ranskassa alueneuvoston puheenjohtaja (ransk. Président du conseil régional) on vaaleilla valittu viranomainen, joka on alueellisen neuvoston korkein viranomainen Ranskan régionissa, aluehallinnollisessa yksikössä.
Luettelo

| alue   | 2004–2010   | 1998–2004   | 1992–1998   |
| --- | --- | --- | --- |
| Alsace  | Adrien Zeller  | Adrien Zeller  | Marcel Rudloff (kuoli 1996)   |
| Aquitaine  | Alain Rousset  | Alain Rousset  | Jacques Valade  |
| Auvergne  | Pierre-Joël Bonté  | Valéry Giscard d'Estaing  | Valéry Giscard d'Estaing  |
| Basse-Normandie  | Philippe Duron  | René Garrec  | René Garrec  |
| Burgundi  | François Patriat  | Jean-Pierre Soisson  | Jean-Pierre Soisson sittemmin Jean-François Bazin  |
| Bretagne  | Jean-Yves Le Drian  | Yvon Bourges  | Josselin de Rohan  |
| Centre  | Michel Sapin  | Michel Sapin sittemmin Alain Rafesthain  | Maurice Dousset  |
| Champagne-Ardenne  | Jean-Paul Bachy  | Jean-Claude Étienne  | Jean Kaltenbach  |
| Korsika  | Ange Santini*   | Jean Baggioni*   | Jean Baggioni*   |
| Franche-Comté  | Raymond Forni  | Jean-François Humbert  | Pierre Chantelat  |
Ranskan Guayana : Antoine Karam 
| Guadeloupe  | Victorin Lurel  | Lucette Michaux-Chevry  | Lucette Michaux-Chevry  |
| Île-de-France  | Jean-Paul Huchon  | Jean-Paul Huchon  | Michel Giraud  |
| Haute-Normandie  | Alain Le Vern  | Alain Le Vern  | Antoine Rufenacht  |
| Languedoc-Roussillon  | Georges Frêche  | Jacques Blanc  | Jacques Blanc  |
| Limousin  | Jean-Paul Denanot  | Robert Savy  | Robert Savy  |
| Lorraine  | Jean-Pierre Masseret  | Gérard Longuet  | Gérard Longuet  |
Martinique : Alfred Marie-Jeanne 
| Midi-Pyrénées  | Martin Malvy  | Martin Malvy  | Marc Censi  |
| Nord-Pas de Calais  | Daniel Percheron  | Michel Delebarre  | Marie-Christine Blandin  |
| Provence-Alpit-Riviera  | Michel Vauzelle  | Jean-Claude Gaudin sittemmin Michel Vauzelle  | Jean-Claude Gaudin  |
| Pays de la Loire  | Jacques Auxiette  | François Fillon sittemmin Jean-Luc Harousseau  | Olivier Guichard  |
| Picardie  | Claude Gewerc  | Charles Baur  | Charles Baur  |
| Poitou-Charentes  | Ségolène Royal  | Jean-Pierre Raffarin sittemmin Elisabeth Morin  | Jean-Pierre Raffarin  |
| Réunion  | Paul Vergès  | Paul Vergès  | Camille Sudre sittemmin Margie Sudre  |
| Rhône-Alpes  | Jean-Jack Queyranne  | Charles Millon sittemmin Anne-Marie Comparini  | Charles Millon  |
* Korsikan hallinnollisen neuvoston puheenjohtaja
Ranskan Grand Prix

|  Ranskan Grand Prix  |
| --- | --- |

Rata:  Circuit Paul Ricard
Sijainti:  Le Castellet, Ranska
Ratatyyppi:  Moottorirata
Radan pituus:  5,842 km
Kilpailun pituus:  53 kierrosta, 309,690 km
Eniten voittoja
Kuljettajat:   Michael Schumacher (8) 
Tallit:  Ferrari (17)
Viimeisin kilpailu (2022):
Voittaja:   Max Verstappen   (Red Bull Racing-RBPT)
Voittoaika:  1:30.02,112
Toinen:   Lewis Hamilton   (Mercedes)
Kolmas:   George Russell   (Mercedes)
Paalupaikka
Kuljettaja:   Charles Leclerc   (Ferrari)
Paaluaika:  1.30,872
Nopein kierros
Kuljettaja:   Carlos Sainz   (Ferrari)
Kierrosaika:  1.35,781 (kierroksella 51)
Ranskan Grand Prix (ransk. 1906–1967: Grand Prix de l’Automobile Club de France, 1968–: Grand Prix de France) oli Ranskassa järjestetty Formula 1 -sarjan osakilpailu.
Paikkakunnat, joissa Ranskan Grand Prix on järjestetty.
Ranskan Grand Prix palasi kausiksi 2018–2019 ja 2021–2022 Formula 1 -sarjan kalenteriin ja se ajettiin Paul Ricardin moottoriradalla, ennen sitä edellinen kilpailu järjestettiin vuonna 2008 Magny Coursin moottoriradalla.
Historia

Ranskan Grand Prix’n historia juontuu vuoteen 1906, jolloin siitä tuli kautta aikain ensimmäinen kansainvälinen Grand Prix -kilpailu (Paun Grand Prix vuonna 1901 oli myös Grand Prix). Vuoden 1906 kilpailun voitti Ferenc Szisz. Sen jälkeen kilpailu on järjestetty vuosittain, lukuun ottamatta vuosia 1909–1911, 1915–1920, 1940–1946, 1955, 2009–2017 ja 2020. Toistaiseksi viimeisin Ranskan Grand Prix järjestettiin vuonna 2022.
Vuoden 1906 kilpailuun käytettiin julkisia teitä, jotka suljettiin muulta liikenteeltä ja päällystettiin tervalla. Kilpailu ajettiin kolmiomaisella reitillä Le Mansin, Saint-Calais'n ja La Ferté-Bernardin välillä. Kilpailijoiden oli ajettava kahtena peräkkäisenä päivänä kuusi kierrosta 64 mailia (noin 103 kilometriä) pitkällä radalla ja autot lukittiin Parc Fermé -muodossa yön yli. Kilpailu oli tuolloin lähempänä kestävyysajoa kuin myöhempää Grand Prix -kilpailua.
Ranskan Grand Prix on kuulunut Formula 1:n MM-sarjaan vuodesta 1950 lähtien, jolloin kilpailu ajettiin Reims-Gueuxin radalla, ja sen voitti Juan Manuel Fangio. Kaikkiaan Ranskan Grand Prix on ajettu seitsemällä eri radalla. Vuoteen 1964 saakka kilpailu ajettiin aina joko Le Mansissa, Reims-Gueuxissa tai Rouen-Les-Essartsissa. Clermont-Ferrandin rata isännöi kilpailua vuosina 1965, 1969, 1970 ja 1972. Vuonna 1967 Ranskan Grand Prix ajettiin Le Mansin radalla, mutta kilpailussa ei käytetty kuuluisan 24 tunnin kilpailun rataversiota, vaan lyhyempää ja hitaampaa Bugatti Circuitia.
Vuonna 1971 Paul Ricard ja vuonna 1974 Dijon-Prenois liittyivät Ranskan osakilpailua isännöineiden ratojen joukkoon. Ranskan Grand Prix järjestettiin 1970-luvulta lähtien vuorotellen Paul Ricardissa ja Dijon-Prenoisissa, kunnes kilpailu vakiintui 1980-luvulla joksikin aikaa Paul Ricardiin. Vuonna 1990 ajettiin vielä Paul Ricardissa, ja vuodesta 1991 lähtien Ranskan Grand Prix ajettiin poliittisista syistä Magny-Coursin moottoriradalla lähellä Neversin kaupunkia. Magny-Coursissa ajettiin 18 kertaa, mikä tekee siitä eniten Formula 1 -kilpailuja isännöineen ranskalaisen radan. Ranskan Grand Prix oli vähällä pudota Formula 1 -kalenterista vuoden 1997 jälkeen, mutta sopimus kilpailun järjestämisestä saatiin aikaan viime hetkellä ja Magny-Cours lisättiin kalenteriin kesken kauden 1998.
Ranskan Grand Prix’n menestynein kuljettaja on Michael Schumacher, joka on voittanut kilpailun peräti 8 kertaa (1994–1995, 1997–1998, 2001–2002, 2004 ja 2006). Suomalaisista kilpailun on voittanut Kimi Räikkönen vuonna 2007.
Voittajat > Grand Prix

| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 1906 |  Ferenc Szisz | Renault AK | Le Mansin tiet | Raportti |
| 1907 |  Felice Nazzaro | Fiat 130 HP | Dieppe | Raportti |
| 1908 |  Christian Lautenschlager | Mercedes | Dieppe | Raportti |
1909 – 1911: Ei järjestetty.
| 1912 |  Georges Boillot | Peugeot L-76 | Dieppe | Raportti |
| 1913 |  Georges Boillot | Peugeot EX3 | Amiens | Raportti |
| 1914 |  Christian Lautenschlager | Mercedes GP | Lyon | Raportti |
1915 – 1920: Ei järjestetty.
| 1921 |  Jimmy Murphy | Duesenberg | Le Mans | Raportti |
| 1922 |  Felice Nazzaro | Fiat 804 | Strasbourg | Raportti |
| 1923 |  Henry Segrave | Sunbeam | Tours | Raportti |
| 1924 |  Giuseppe Campari | Alfa Romeo P2 | Lyon | Raportti |
| 1925 |  Robert Benoist  Albert Divo | Delage 2LCV | Montlhéry | Raportti |
| 1926 |  Jules Goux | Bugatti 39A | Miramas | Raportti |
| 1927 |  Robert Benoist | Delage 155B | Montlhéry | Raportti |
| 1928 |  William Grover-Williams | Bugatti T35C | Saint-Gaudens | Raportti |
| 1929 |  William Grover-Williams | Bugatti T35B | Le Mans | Raportti |
| 1930 |  Philippe Étancelin | Bugatti T35C | Pau | Raportti |
| 1931 |  Louis Chiron  Achille Varzi | Bugatti T51 | Montlhéry | Raportti |
| 1932 |  Tazio Nuvolari | Alfa Romeo P3 | Reims-Gueux | Raportti |
| 1933 |  Giuseppe Campari | Maserati 8C-3000 | Montlhéry | Raportti |
| 1934 |  Louis Chiron | Alfa Romeo P3 | Montlhéry | Raportti |
| 1935 |  Rudolf Caracciola | Mercedes-Benz W25B | Montlhéry | Raportti |
| 1936 |  Jean-Pierre Wimille  Raymond Sommer | Bugatti T57G | Montlhéry | Raportti |
| 1937 |  Louis Chiron | Talbot T150C | Montlhéry | Raportti |
| 1938 |  Manfred von Brauchitsch | Mercedes-Benz W154 | Reims-Gueux | Raportti |
| 1939 |  Hermann Müller | Auto Union D | Reims-Gueux | Raportti |
1940 – 1946: Ei järjestetty.
| 1947 |  Louis Chiron | Talbot-Lago-Talbot T26C | Lyon-Parilly | Raportti |
| 1948 |  Jean-Pierre Wimille | Alfa Romeo 158 | Reims-Gueux | Raportti |
| 1949 |  Louis Chiron | Talbot-Lago-Talbot T26C | Reims-Gueux | Raportti |
Aiheesta muualla

Kuvia tai muita tiedostoja aiheesta Ranskan Grand Prix Wikimedia Commonsissa
Formula 1 -luokan Ranskan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
Radat: Reims-Gueux (1950–1951, 1953–1956, 1958–1961, 1963, 1966) Rouen-Les-Essarts (1952, 1957, 1962, 1964, 1968) Circuit de Charade (1965, 1969–1970, 1972) Bugatti Circuit (1967) Circuit Paul Ricard (1971, 1973, 1975–1976, 1978, 1980, 1982–1983, 1985–1990, 2018–2019, 2021–2022) Dijon-Prenois (1974, 1977, 1979, 1981, 1984) Circuit de Nevers Magny-Cours (1991–2008)
Reino Halkilahti

Reino Oskari Halkilahti (6. elokuuta 1915 Uskela – 16. joulukuuta 2004 Salo) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen.
Halkilahden vanhemmat olivat maanviljelijä, kunnallisneuvos Kaarle Oskari Halkilahti ja emäntä Amanda Viktoria Frälsi ja puoliso  vuodesta 1946 agronomi Elsa Maria Louhela. Maanviljelysneuvos Kaarlo Halkilahti oli hänen veljensä ja valtiopäivämies Adam Halkilahti hänen isoisänsä. Reino Halkilahti  Hän tuli ylioppilaaksi Salon yhteiskoulusta vuonna 1935, osallistui sekä talvisotaan että jatkosotaan ja valmistui agronomiksi Helsingin yliopistosta vuonna 1945. Hän oli 1945–1951 kotitilansa hoitaja ja sitten sen omistaja ja maanviljelijä vuoteen 1980 asti, jolloin hän siirtyi eläkkeelle.
Halkilahti vaikutti merkittävästi varsinkin osuustoiminnallisen meijerialan piirissä. Hän oli Salon Seudun Osuusmeijerin, sittemmin Maito-Auran, johtokunnan puheenjohtaja 1955–1972 ja Valion hallintoneuvoston jäsen 1953–1973 ja puheenjohtaja 1959–1973. Halkilahdella oli myös useita muita luottamustehtäviä, kuten Salon kauppalanvaltuuston, Salon Seudun Osuuskaupan hallintoneuvoston ja johtokunnan, Salon Seudun Osuuspankin ja Salon Sokeritehtaan johtokunnan sekä Salon Seudun Sanomalehti -yhtiön hallituksen, Farmoksen hallintoneuvoston ja Varsinais-Suomen Maataloustuottajain Liiton johtokunnan jäsenyydet. Hän toimi myös Suomen Ayrshireyhdistyksen hallintoneuvoston puheenjohtajana ja Suomen Ayrshiresäätiön hallituksen jäsenenä. Maanviljelysneuvoksen arvonimen Halkilahti sai vuonna 1966. Hän oli sotilasarvoltaan reservin majuri.
Aiheesta muualla

Reino Halkilahden sota-ajan muistelmat syksyltä 1988
Riley

Riley on englantilainen automerkki, jota valmistettiin vuosina 1898–1970. William Riley ja hänen neljä poikaansa perustivat vuonna 1898 autotehtaan Englannin Coventryyn.
Riley Falcon vuodelta 1937
Rileyt saavuttivat 1920–1930-luvuilla monia autokilpailujen voittoja.
Tehtaan valmistamat Riley-autot olivat teknisesti edistyksellisiä. Esimerkiksi vuonna 1927 esitellyssä Riley Nine -mallin moottorissa oli kaksi kannen yläpuolista akselia, vinoon sijoitetut venttiilit ja puolipallon muotoinen palotila. Tämä moottorin rakenne oli urheilullisten autojen esikuvana 1950-luvulle asti.
Riley RMF vuodelta 1953 sisälsi uuttaa tekniikaa, mutta ulkonäkö periytyi 1930-luvulta. RMF-mallissa oli 2,5 litran nelisylinterinen rivimoottori, jossa oli kaksi nokka-akselia. Vuodesta 1953 alkaen RMF:ssä oli nestetoimiset jarrut sekä hypoidityyppinen tasauspyörästö. Ohjaus oli melko raskaskäyttöinen, huippunopeus 160 km/h. Kahdeksan vuoden aikana RMF-mallia myytiin 8960 kappaletta, joka juuri ylitti kannattavuusrajan.
Vuonna 1938 Riley-autotehdas joutui Morris-yhtymän haltuun, mutta Riley-autojen valmistus jatkui. Morris- ja Austin-autotehtaat yhdistyivät vuonna 1952. Tällöin Riley oli osa British Motor Corporationia ja yksi yhtymän automerkeistä. Rileyn valmistus loppui 1970.
Suomeen tuotiin muutamia Riley-autoja 1950- ja 1960-luvuilla, jolloin maahantuojana toimi myös Morrista edustanut Oy Voimavaunu Ab. Vuonna 1961 Riley 4/68 maksoi 1 085 000 markkaa, kun sitä vastaavan Morris Oxfordin hinta oli 900 000 markkaa. Rekisteritilastossa Riley ei yltänyt erikseen tilastoitujen autojen joukkoon. Vuoden 1999 lopussa Suomen ajoneuvorekisterissä oli vain kolme Riley-autoa.
Raško Katić

| Raško Katić |
| --- | --- |
 Katić vuonna 2013.
Henkilötiedot
Koko nimi:  Raško Katić
Syntynyt: 8. joulukuuta 1980 (ikä 43) Kragujevac, Serbian ST, Jugoslavia
Kansalaisuus:   Serbia
Koripalloilija
Pelipaikka:  Sentteri
Pituus:  208 cm
Paino:  114 kg
Maajoukkueet
:   Serbia
Aiheesta muualla
FIBA
| Mitalit> Maa:   Serbia.Miesten koripallo.MM-kilpailut  | Mitalit> Maa:   Serbia.Miesten koripallo.MM-kilpailut  | Mitalit> Maa:   Serbia.Miesten koripallo.MM-kilpailut  | Maa:   Serbia> Miesten koripallo. |
| --- | --- | --- | --- |
|  Hopeaa | Espanja 2014 |  |  |
Raško Katić (serb. Рашко Катић, s. 8. joulukuuta 1980 Kragujevac, Serbian ST, Jugoslavia) on serbialainen koripalloilija.
Ura

Sentterinä pelaava Katić on pelannut kotimaansa lisäksi muun muassa Saksassa, Espanjassa ja Belgiassa ja eurooppalaisissa seurajoukkuekilpailuissa kuten Mestarien liigassa kaudella 2016–2017. Katić voitti muun muassa Serbian mestaruuden vuosina 2011 ja 2012, Serbian cup-mestaruuden vuosina 2011, 2012, 2013 ja 2014, Belgian mestaruuden vuosina 2016 ja 2017 ja Belgian cup-mestaruuden vuosina 2016 ja 2017.
Katić edusti myös Serbian miesten maajoukkuetta, jonka kokoonpanossa hän saavutti MM-hopeaa Espanja 2014 ja sijoittui seitsemänneksi Slovenian EM-kilpailuissa 2013.
Aiheesta muualla

Kuvia tai muita tiedostoja aiheesta Raško Katić Wikimedia Commonsissa
Serbian joukkue – Koripallon MM-kilpailut 2014
4 Teodosić |
5 Simonović |
6 Jović |
7 Bogdanović |
8 Bjelica |
9 Marković |
10 Kalinić |
11 Birčević |
12 Krstić |
13 Raduljica |
14 Katić |
15 Štimac |
Valmentaja Đorđević
Rajoitetusti heilahteleva kuvaus

Rajoitetusti heilahtelevuus on esimerkiksi reaalifunktioiden ja stokastisten prosessien ominaisuus. Rajoitetusti heilahteleva funktio voidaan mieltää kuvaajaltaan riittävän sileäksi erilaisiin laskutoimituksiin. Rajoitetusti heilahtelevuuden määritelmä poikkeaa käyttöyhteydestä riippuen.
Kuvausta, joka ei ole rajoitetusti heilahteleva, kutsutaan rajoittamattomasti heilahtelevaksi.
Rajoitetusti heilahteleva reaalifunktio

Olkoon  [a,b]\subset \mathbb {R} . Funktio  f:[a,b]\rightarrow \mathbb {R}  on rajoitetusti heilahteleva, jos pätee
Rajoitetusti heilahteleva reaalifunktio > Ominaisuuksia

f on rajoitetusti heilahteleva jos ja vain jos on olemassa hajotelma  f=f_{1}-f_{2}, missä funktiot  f_{1} ja  f_{2} ovat kasvavia.
Aiheesta muualla

MathWorld. Bounded Variation